Ingrid Antičević-Marinović
<s>Ingrid Antičević-Marinović (Zadar, 14. listopada 1957.), hrvatska političarka i pravnica.</s>

<s>Školovanje i počeci karijere 
Osnovnu školu i društveno-jezičnu gimnaziju završila je u Zadru te je kao učenica bila odlikašica.</s><s>Glumila je u gimnazijskoj kazališnoj skupini, a Odrasla je u naselju Voštarnica, u središtu grada.</s><s>Otac Pavao radio je u Građevinskom poduzeću Jadran dok je majka Huanita bila domaćica.</s><s>Ima dvije godine starijeg brata Zvonimira.</s><s>Diplomirala je 1980. na Pravnom fakultetu u Splitu.</s><s>Ubrzo se udala i počela raditi u Odvjetničkom uredu Marinović - Antičević koji je osnovala sa svojim suprugom.</s>

<s>Politika 
Članica je SDP-a od 1990. godine, članica Gradskog vijeća Grada Zadra u nekoliko mandata.</s><s>Od 1996. je članica glavnog odbora SDP-a.</s><s>U razdoblju od 2001. do 2003. bila je ministrica pravosuđa, uprave i lokalne samouprave.</s><s>Od 2003. do 2006. članica predsjedništva SDPH.</s><s>Saborska zastupnica od 2004. do danas, potpredsjednica odbora za zakonodavstvo, članica odbora za ustav, poslovnik i politički sustav, odbora za pravosuđe i zajedničkog odbora
Hrvatske i EU.</s><s>Predsjednica GO SDP Zadar i članica glavnog odbora SDPH.</s><s>Nositeljica plakete Javnobilježničke komore za unaprjeđenje javnog bilježništva i plakete za antikorupcijsku suradnju s Nezavisnim sindikatom carinika.</s>

<s>Privatni život 
Ingrid je rođena kao Marija Antičević, kći Huanite i Pavla Antičevića no tijekom studiranja je promjenila ime.</s><s>Na upite novinara zašto je to učinila nije znala dati odgovor.</s><s>Supruga je zadarskog pravnika Marka Marinovića (1942.) s kojim u braku ima sina Dana (1981.) koji je također pravnik i odvjetnik.</s>

<s>Izvori</s>

<s>Vanjske veze 
 Gloria (1. 2. 2007): Povratak ozloglašene
 SDP-ovi kandidati: Ingrid Antičević-Marinović</s>

<s>Hrvatski političari
Ministri u Vladi Republike Hrvatske
Suci Ustavnog suda Republike Hrvatske
Biografije, Zadar</s>

